Soojaettevõte Utilitas parandab ööl vastu kolmapäeva Tallinnas Sõle tänava piirkonnas kaugküttetorustikku, mistõttu katkeb osades selle piirkonna majades soojavarustus.
Tööd algavad teisipäeval kell 21 ja lõpevad orienteeruvalt kolmapäeval kell 5, vahendab BNS.
Sel ajal katkeb soojavarustus osade Utilitase klientide hoonetes Aru, Auna, Ehte, Kaera, Kolde pst, Nisu, Ristiku, Rukki, Söödi, Taime ja Sõle tänaval. Katkestusega seotud täpsemaid aadresse saab vaadata Utilitase veebilehelt https://www.utilitas.ee/soojuskatkestused/ .
Utilitas on soojusvarustuse katkestusest teavitanud hoonete haldajaid. Töödega liikluspiiranguid ei kaasne.